Държавен вестник, бр. 64, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  64
УПФ, управлявани от различни ПОД, се счита, 
че не сте направили избор и също ще подлежите 
на служебно разпределение. 
Изборът Ви за УПФ не води до автоматично 
избиране и на професионален пенсионен фонд 
(ППФ), ако имате задължение за осигуряване и 
в такъв вид фонд. В този случай е необходимо да 
подадете отделно заявление за участие в ППФ. 
2. Къде и как се подава заявлението за участие 
и се сключва осигурителният договор 
Заявлението за участие трябва да подадете в 
офис на дружеството, управляващо избрания от 
Вас УПФ, чрез осигурителен посредник на това 
дружество или като електронен документ по реда 
на Закона за електронния документ и електронния 
подпис. Когато подавате заявлението чрез осигу­
рителен посредник, той трябва да Ви представи 
документ, който го легитимира за упражняване на 
дейността по приемане на заявление за участие и 
за сключване на осигурителни договори от името 
и за сметка на дружеството. В случай че имате 
съмнения дали определено лице действително е 
посредник на дружеството, можете да направите 
справка във водения от КФН регистър, достъпен 
на нейната интернет страница (www.fsc.bg). 
При попълване на заявлението за участие 
спазвайте указанията, разписани на гърба му. Не 
оставяйте непопълнени данни и не правете поправ­
ки. ПОД ще Ви окаже необходимото съдействие. 
Следва да имате предвид, че заявлението ще Ви 
бъде върнато, ако е с непопълнени данни или с 
поправки, когато в резултат на тези непълноти 
и поправки няма да можете да бъдете идентифи­
циран като заявител или няма да могат да бъдат 
вписани необходимите данни в електронния ре­
гистър на фонда.
Когато сте подали заявление на хартиен 
носител, вторият екземпляр от него незабавно 
трябва да Ви бъде върнат след регистрирането на 
заявлението в електронния регистър на фонда. В 
случай че сте подали заявлението като електронен 
документ, електронно копие от него, подписано 
с електронния подпис на дружеството, трябва да 
Ви бъде изпратено на e-mail адреса, който е по­
сочен в електронния Ви подпис, незабавно след 
регистрацията му.
След като сте подали заявление за участие, 
Вие трябва да сключите и осигурителен договор 
с ПОД. В качеството си на страна по договора 
имате право да получите екземпляр от него, както 
и от основния устройствен акт на избрания от Вас 
УПФ – правилника за организацията и дейността 
му. Пазете договора, тъй като той съдържа усло­
вията на Вашето осигуряване. 
3. Кои нормативни актове уреждат реда и 
начина за избор на УПФ 
Нормативната уредба на допълнителното пен­
сионно осигуряване се съдържа в част ІІ на КСО 
и в подзаконовите актове по прилагането му. 
Начинът и срокът за подаване на заявление 
за участие в УПФ са регламентирани в чл. 137, 
ал. 3 КСО.
Редът за подаване на заявление за участие във 
фонд за допълнително задължително пенсионно 
осигуряване и изискванията към неговата форма 
и съдържание са уредени в Наредба № 33 от 
2006 г. на КФН за индивидуалните заявления за 
участие във фонд за допълнително задължително 
пенсионно осигуряване.
Служебното разпределение се осъществява 
по начин и ред, определени от НАП и КФН в 
Инструкция № 1 от 2006 г. за реда и начина за 
служебно разпределение на лицата, неизбрали 
фонд за допълнително задължително пенсионно 
осигуряване. 
ІІІ. Общи указания за осигуреното в УПФ лице
1. След като придобиете качеството на осигу­
рено в УПФ лице, проверявайте редовно дали се 
внасят осигурителните Ви вноски. Справка може 
да направите на страницата на НАП (www.nap.bg), 
раздел „Електронни услуги на НАП“ – „Е-услуги с 
ПИК“ – „ДЗПО“. За достъп до системата е необ­
ходимо да подадете заявление в офис на НАП, за 
да Ви бъде издаден персонален идентификационен 
код (ПИК). В случай че Вашият работодател не 
превежда задължителните осигурителни вноски, 
които дължи, отправете сигнал до НАП. 
2. Следете състоянието на индивидуалната си 
партида. ПОД е длъжно всяка година до 31 май 
да Ви изпраща извлечение от нея. Извлечението 
съдържа информация за натрупаните средства по 
партидата Ви към края на предходната година, 
постъпилите вноски, постигнатата доходност, 
извършените плащания и начислените такси и 
удръжки. Дружеството е длъжно да Ви предостави 
тази информация и при поискване. Справка за 
състоянието на индивидуалната партида може да 
направите и на интернет страницата на друже­
ството, като е необходимо предварително да Ви 
бъде издаден идентификатор.
3. Уведомявайте ПОД при всяка промяна в 
личните Ви данни, записани в подаденото от Вас 
заявление за участие, съответно в осигурителния 
договор, като е необходимо да приложите и копия 
от документите, удостоверяващи това обстоятел­
ство. Така ще бъдат защитени Вашите интереси.
4. Информирайте се как се управляват Вашите 
средства. Дружеството ежедневно оповестява във 
всеки свой офис и на страницата си в интернет 
стойността на 1 дял на пенсионния фонд. То обявява 
стойността на един дял за последния работен ден 
на всеки месец и в един централен ежедневник 
на третия работен ден на следващия месец. 
5. В случай че Вашите права са нарушени, Вие 
можете да подадете жалба до:
 дружеството;
 попечителския съвет на УПФ;
 КФН;
 съда. 
Вие можете да изберете всяка една от тези 
възможности, като не сте длъжен да следвате 
последователността, в която са изложени.
6. Вие можете да се прехвърлите в УПФ, 
управляван от друго дружество, ако са изтекли 
2 години от датата на сключване на първия Ви 
осигурителен договор. След преминаване в друг 
фонд, можете да се прехвърлите отново след 1 
година от сключването на осигурителния договор. 
Когато в правилника на фонда бъдат извършени 
промени, които не произтичат от промени в нор­
мативната уредба, Вие можете да се прехвърлите 
в друг фонд, дори да не са изтекли посочените 
по-горе срокове. 
ІV. Основни характеристики на пенсионния фонд
1. Основни данни за инвестициите на пенси­
онния фонд
1.1. Инвестиционна цел на фонда
(Посочва се инвестиционната цел на фонда, 
определена в неговия правилник.)